cyanic-selkie/wikianc huggingface dataset:
আল-আজহার মসজিদ
ফাতেমীয় খিলাফত
ফাতেমীয় খলিফা আল-মুইজ লিদিনাল্লাহ তার সেনাপতি জওহর আল-সিকিলির মাধ্যমে সুন্নি ইখশিদিদের পরাজিত করে মিশর জয় করেছিলেন। খলিফার নির্দেশে জওহর খলিফা ও সেনাবাহিনীর জন্য রাজকীয় পরিবেষ্টিত স্থান নির্মাণের তত্ত্বাবধান করেন এবং আল-আজহারকে শিয়া ইসমাইলি মতবাদ প্রচারের কেন্দ্র হিসেবে গড়ে তোলা হয়। সুন্নি অধ্যুষিত ফুসতাত শহরের নিকটে গড়ে উঠা কায়রো ইসমাইলি শিয়া মতবাদের কেন্দ্র হয়ে উঠে।
জওহর নতুন শহরের জন্য মসজিদ নির্মাণের আদেশ দেন। ৯৭০ খ্রিষ্টাব্দের ৪ এপ্রিল এর নির্মাণ শুরু হয়। ৯৭২ খ্রিষ্টাব্দে এর নির্মাণ সমাপ্ত হয়। সে বছরের ২২ জুন রমজান মাসে এখানে প্রথম জুমার নামাজ আদায় করা হয়।
আল-আজহার শীঘ্রই মুসলিম বিশ্বের একটি প্রধান শিক্ষাকেন্দ্র হয়ে উঠে। সরকারি ঘোষণা ও অধিবেশন এখানে জারি ও অনুষ্ঠিত হত। ফাতেমীয় শাসনের সময় ইসমাইলি মতবাদকে জনসাধারণের শিক্ষার জন্য ব্যবস্থা করা হয়। কাজি আল-নুমানকে কাজি হিসেবে নিয়োগ দেয়া হয় এবং তাকে ইসমাইলি মতবাদ শিক্ষাদানের দায়িত্ব প্রদান করা হয়। খলিফার প্রাসাদ ও আল-আজহার উভয় স্থানে পাঠদান করা হত এবং নারীদের জন্য পৃথক পাঠদানের ব্যবস্থা থাকত। ৯৭৩ খ্রিষ্টাব্দের ঈদুল ফিতরের সময় খলিফা কর্তৃক আল-আজহারকে কায়রোর সরকারি জুমা মসজিদ ঘোষণা করা হয়। আল-মুইজ ও তার পুত্র খলিফা হওয়ার পর রমজানের সময় আল-আজহারে অন্তত একবার জুমার খুতবা প্রদান করতেন।
পলিমেথ ও আইনবিদ ইয়াকুব ইবনে কিলিস ছিলেন ফাতেমীয়দের প্রথম দাপ্তরিক উজির। তিনি ৯৮৮ খ্রিষ্টাব্দে আল-আজহারকে ইসলামি আইনের কেন্দ্র হিসেবে গড়ে তোলেন। পরের বছর শিক্ষাদানের জন্য ৪৫ জন আলেমকে নিয়োগ দানের মাধ্যমে বিশ্ববিদ্যালয়ের ভিত্তি স্থাপিত হয়।
খলিফা আল-আজিজ বিল্লাহর (শাসনকাল ৯৭৫-৯৯৬) শাসনামলে মসজিদ সম্প্রসারিত হয়। আল-মুফাদ্দালের মতে খলিফা মসজিদের কিছু অংশ সংস্কার এবং ছাদের উচ্চতা এক কিউবিট বৃদ্ধি করেছিলেন। পরবর্তী ফাতেমীয় খলিফা আল-হাকিম বি-আমরাল্লাহ মসজিদ সম্প্রসারণ অব্যাহত রাখেন। তিনি ১০১০ খ্রিষ্টাব্দে মসজিদে একটি নতুন কাঠের দরজা স্থাপন করেছিলেন। আল-হাকিমের সময় আল-হাকিম মসজিদ নির্মিত হওয়ার ফলে আল-আজহার কায়রোর মূল মসজিদ হিসেবে গুরুত্ব হারিয়ে ফেলে। ১০০৯ খ্রিষ্টাব্দের মে মাসে আল-হাকিম মসজিদ খলিফার খুতবার মূল স্থান হয়ে উঠে। এর পূর্বে খলিফা খুতবার স্থান পরিবর্তন করতেন। পরবর্তীতে আল-মুসতানসির বিল্লাহ পুনরায় আল-আজহারকে পূর্বের মত ব্যবহার শুরু করেন। পরবর্তী ফাতেমীয় খলিফাদের যুগে মসজিদের সম্প্রসারণ ও সংস্কার করা হয়েছে।
আইয়ুবীয় রাজবংশ
সালাহউদ্দিন ১১৭১ খ্রিষ্টাব্দে ফাতেমীয় খিলাফত উচ্ছেদ করেন। তিনি শিয়া মতবাদের প্রতি বিরূপ ছিলেন। এসময় থেকে মসজিদ গুরুত্ব হারাতে শুরু করে। সালাহউদ্দিন কর্তৃক নিযুক্ত কাজি সদরউদ্দিন ইবনে দিরবাস এখানে জামাতে নামাজের উপর নিষেধাজ্ঞা জারি করেছিলেন। সম্ভবত শুধু একটি মসজিদে পুরো সম্প্রদায়ের জামাত হতে হবে এমন একটি মত অথবা শিয়া প্রতিষ্ঠানের প্রতি বিরূপ মনোভাবের কারণে এই পদক্ষেপ নেয়া হয়েছিল। এই সময় নাগাদ আরো বড় আল-হাকিম মসজিদ নির্মিত হয়েছিল এবং কায়রোর জামাত এখানে অনুষ্ঠিত হত।
সালাহউদ্দিন মসজিদের মিহরাবে যুক্ত ফাতেমীয় খলিফাদের নামাঙ্কিত একটি রৌপ্য পাত খুলে ফেলার নির্দেশ দিয়েছিলেন। আল-আজহার ও অন্যান্য মসজিদ থেকে খুলে ফেলা অণুরূপ পাতের মূল্য দাঁড়ায় ৫,০০০ দিরহাম। তবে সালাহউদ্দিন সম্পূর্ণভাবে মসজিদটিকে উপেক্ষা করেননি, আল-মুফাদ্দালের মতে মসজিদের একটি মিনার সালাহউদ্দিনের শাসনামলে নির্মিত হয়েছিল।
মসজিদের শিক্ষাকেন্দ্রও ক্ষতিগ্রস্ত হয়েছিল। এখানকার একসময়ের সমৃদ্ধ গ্রন্থাগার এসময় উপেক্ষিত হয় এবং ফাতেমীয় শিক্ষার পাণ্ডুলিপিগুলো নষ্ট হয়ে যায়। আইয়ুবীয় শাসকরা সুন্নি ধর্মতত্ত্বের পৃষ্ঠপোষকতা করতেন এবং তারা কায়রোজুড়ে সুন্নি মাদ্রাসা স্থাপন করেছেন। ছাত্রদের বৃত্তি ও মসজিদে পাঠদান বন্ধ হয়ে যায়। ফাতেমীয় যুগে দায়িত্বপালনকারী শিক্ষকরা অন্য পেশায় চলে যেতে বাধ্য হন।
তবে এরপরও আল-আজহার এসময় একটি শিক্ষাকেন্দ্র হিসেবে টিকে ছিল। দাপ্তরিক পাঠদান বন্ধ থাকলেও ব্যক্তিগত উদ্যোগে মসজিদে পাঠদান করা হত। একটি মতানুযায়ী একজন পণ্ডিত (সম্ভবত আবদুল লতিফ আল-বাগদাদি) মসজিদে আইন ও চিকিৎসাসহ বেশ কিছু বিষয়ে শিক্ষা প্রদান করতেন। সালাহউদ্দিনের সম্পর্কে মত রয়েছে যে তিনি আল-বাগদাদিকে ৩০ দিনার বেতন হিসেবে প্রদান করতেন এবং তার উত্তরাধিকারীরা তা বৃদ্ধি করে ১০০ দিনার করেছিলেন। সালাহউদ্দিন ও তার উত্তরসুরিদের সময় মসজিদের গুরুত্ব আগের মত না থাকলেও আল-আজহারের উপর আইয়ুবীয় নীতির প্রভাব পড়েছে। তারা শিয়া মতবাদের মোকাবেলার জন্য শিক্ষাপ্রতিষ্ঠান স্থাপন করেছিলেন। এসব শিক্ষাপ্রতিষ্ঠান সুন্নি ধর্মতত্ত্ব শিক্ষাদান করত। তাদের পাঠক্রমে ধর্মতত্ত্ব ছাড়াও অলংকারশাস্ত্র, গণিত ও বিজ্ঞান অন্তর্ভুক্ত ছিল। সালাহউদ্দিনের বিজয়ের আগ পর্যন্ত মিশরে অণুরূপ কোনো শিক্ষাপ্রতিষ্ঠান ছিল না। তিনি ও তার পরবর্তী আইয়ুবীয় শাসকরা মিশরে ২৬টি শিক্ষাপ্রতিষ্ঠান গড়ে তুলেছিলেন। এর মধ্যে সালিহিয়া মাদ্রাসা অন্যতম।
আল-আজহারে এরপর সালাহউদ্দিনের শিক্ষা সংস্কারের ধারা গ্রহণ করা হয়। পরবর্তীতে মামলুকদের শাসনামলে আল-আজহারের উন্নয়ন হয়েছিল। মামলুকরা মাদ্রাসার ছাত্রদের বৃত্তি ও শিক্ষকদের বেতন পুনর্বহাল করে।
মামলুক সালতানাত
১৩০২ খ্রিষ্টাব্দে একটি ভুমিকম্পের ফলে আল-আজহারসহ মামলুক অঞ্চলের বেশ কিছু মসজিদ ক্ষতিগ্রস্ত হয়েছিল। মসজিদগুলো সংস্কারের জন্য আমিরদেরকে দায়িত্ব প্রদান করা হয়। বাইবার্সের শাসনের পর এই প্রথমবার সংস্কারকার্য সম্পাদিত হয়েছিল। এর সাত বছর পর মসজিদের উত্তরপশ্চিম দেয়ালের পাশে মাদ্রাসা আল-আকবাগাউয়িয়া নির্মিত হয়। মসজিদের কিছু দেয়াল নতুন করে নির্মিত হয়। ১৩৩২-১৩৩৩ খ্রিষ্টাব্দে মাদ্রাসা আল-তাইবারসিয়া নির্মাণ শুরু হয় এবং এর নির্মাণকাজ ১৩৩৯-১৩৪০ খ্রিষ্টাব্দে সমাপ্ত হয়। এটি মসজিদের ওজুর স্থানে নির্মিত হয়েছিল। মাদ্রাসাগুলো মসজিদের সম্পূরক ভবন হিসেবে নির্মিত হয়েছিল, এতে পৃথক প্রবেশ পথ ও নামাজের স্থান ছিল।
আল-আজহার মসজিদ কায়রোতে নিজের অবস্থান ফিরে পেলেও সংস্কার ও অন্যান্য কার্যগুলো সুলতানের অধীনস্তরা সম্পাদন করতেন। বুরজি রাজবংশের সুলতান বারকুকের সময় এই অবস্থা পরিবর্তন হয়। মামলুক শাসনের সমাপ্তি পর্যন্ত উচ্চপদস্থ সরকারি কর্মকর্তারা মসজিদের সরাসরি পৃষ্ঠপোষকতা করেছেন। সুলতান কাইতবাই ও কানসুহ আল-গাওরি উভয়ের শাসনামলে মসজিদের সংস্কার ও মিনার নির্মিত হয়। ক্ষমতার প্রতীক হিসেবে এবং কায়রোর দৃশ্যপটে অবস্থান উচু করার জন্য মিনার নির্মাণ মামলুক সুলতানদের প্রথা ছিল। সুলতানগণ আল-আজহার মসজিদের সাথে ঘনিষ্ঠ সম্পর্ক রাখতেন।
মুসলিম বিশ্বের প্রধান শিক্ষাপ্রতিষ্ঠান হিসেবে গণ্য হওয়া এবং রাজকীয় পৃষ্ঠপোষকতা সত্ত্বেও আল-আজহার কায়রোর অন্যান্য মাদ্রাসার মত ছিল না। আল-আজহারে নিজস্ব পন্থায় পাঠদান করা হত। অন্যদিকে সালাহউদ্দিনের সময় নির্মিত মাদ্রাসাগুলো ছিল রাষ্ট্রীয় শিক্ষাব্যবস্থার অংশ। মিশর ও মধ্যপ্রাচ্য থেকে শিক্ষার্থীরা আল-আজহারে পড়াশোনার জন্য আসত। শিক্ষার্থীদের সংখ্যার দিক থেকে আল-আজহার অন্যান্য মাদ্রাসাগুলোকে ছাড়িয়ে যায়। আল-আজহারের শিক্ষার্থীদের জাতীয়তার ভিত্তিতে রিওয়াকে দলবদ্ধ করা হত এবং ইসলামি আইনের বিষয়াদি শিক্ষা দেয়া হত। ডিগ্রি লাভের জন্য গড়পরতা ছয় বছর অধ্যয়ন করতে হত।
১৪শ শতাব্দী নাগাদ আল-আজহার আইন, ধর্মতত্ত্ব, আরবি ভাষা শিক্ষার শ্রেষ্ঠ স্থান হিসেবে স্বীকৃত হয়। মুসলিম বিশ্বের সর্বত্র থেকে শিক্ষার্থীরা এখানে আসত। মিশরের উলামাদের একতৃতীয়াংশ এখানে শিক্ষকতা বা লেখাপড়া করেছেন বলে মত পাওয়া যায়। মুহাম্মদ ইবনে ইয়াসের মতে মামলুক সালতানাতের শেষের দিকে আল-আজহার নয় বরং সালিহিয়া মাদ্রাসাকে "উলামাদের দুর্গ" হিসেবে দেখা হত।
উসমানীয় সাম্রাজ্যের প্রদেশ
উসমানীয়রা ১৫১৭ খ্রিষ্টাব্দে মিশর অধিকার করে। এরপর সরাসরি রাজকীয় পৃষ্ঠপোষকতা বন্ধ হয়ে গেলেও তুর্কিরা মসজিদ ও শিক্ষাপ্রতিষ্ঠানের প্রতি সশ্রদ্ধাভাব দেখিয়েছে। উসমানীয় সুলতান প্রথম সেলিম তার মিশরে অবস্থানের শেষ সপ্তাহে আল-আজহারে জুমার নামাজ আদায় করেছিলেন। তবে তিনি এসময় মসজিদের জন্য কিছু দান করেননি। পরবর্তীতে উসমানীয় আমিররা নিয়মিতভাবে আল-আজহারে জুমার নামাজ আদায় করতেন। তারা মসজিদে খুব বেশি ভর্তুকি দিতেন না, তবে বিভিন্ন উপলক্ষে শিক্ষক ও শিক্ষার্থীদের বৃত্তি দেয়া হত। উসমানীয় যুগের প্রথমদিকে শুধু দুইজন উসমানীয় ওয়ালি আল-আজহার মসজিদের সংস্কার করেছিলেন।
প্রথম সেলিমের কাছে মামলুকরা পরাজিত হলেও মিশরীয় সমাজে তাদের প্রভাব ছিল। উসমানীয় গভর্নরদের অধীনে তারা বে (সর্দার) হিসেবে ছিলেন। প্রথম সেলিমের অধীনে প্রথমে ইউনুস পাশা মিশরের উসমানীয় গভর্নর হন। কিন্তু তার দুর্নীতি কারণে সুলতান সেলিম তার স্থলে মামলুক আমির খাইর বেকে নিযুক্ত করেন। খাইর বে মার্জ দাবিকের যুদ্ধে উসমানীয়দের সহায়তা করেছিলেন। মামলুকরা তাদের সালতানাত পুনপ্রতিষ্ঠার জন্য কয়েকবার বিদ্রোহ করেছিল, এর মধ্যে দুইটি বিদ্রোহ ১৫২৩ খ্রিষ্টাব্দে সংঘটিত হয়। তবে উসমানীয়রা মিশরের ক্ষমতা কাঠামো থেকে মামলুকদের সম্পূর্ণরূপে অপসারণ করতে সক্ষম হয়। উসমানীয়দের বিজয়ের ফলে মামলুকরা অর্থনৈতিক ও সামরিক উভয় ক্ষেত্রে ক্ষতিগ্রস্ত হয়। ১৮শ শতাব্দী নাগাদ মামলুক অভিজাতরা তাদের প্রভাবের অনেকাংশ ফিরে পায় এবং কায়রো এবং আল-আজহারের বিভিন্ন সংস্কারকার্যে অর্থসহায়তা প্রদান করে।
ক্ষমতাশালী মামলুক বে আল-কাযদুগলি ১৮শ শতাব্দীর প্রথম দিকে বেশ কয়েকবার মসজিদের সংস্কার করেছেন। তার নির্দেশনায় ১৭৩৫ খ্রিষ্টাব্দে অন্ধ ছাত্রদের রিওয়াক প্রতিষ্ঠিত হয়। কাইতবাইয়ের সময় প্রতিষ্ঠিত তুর্কি ও সিরিয়ান রিওয়াকে তিনি অর্থ সহায়তা করেছেন।
উসমানীয় যুগে আল-আজহার মিশরের জনপ্রিয় শিক্ষাপ্রতিষ্ঠান হয়ে উঠে এবং অন্যান্য মাদ্রাসাগুলোকে ছাড়িয়ে যায়। ১৮শ শতাব্দীর শেষ নাগাদ আল-আজহার মিশরের উলামাদের সাথে ওতপ্রতভাবে জড়িয়ে পড়ে। উলামারা সরকারের উপর প্রভাব ফেলতে সক্ষম ছিলেন। পাশার উপদেষ্টা হিসেবে বেশ কয়েকজন উলামা নিযুক্ত হয়েছিলেন। এই যুগে ধর্মীয় বিষয় ছাড়াও অন্যান্য বিষয় যেমন বিজ্ঞান, যুক্তি, দর্শন পাঠ্যক্রমের অন্তর্ভুক্ত হয়। এসময় শাফি মাজহাবের অণুসারী আবদুল্লাহ আল-শুবরাউয়ি আল-আজহারে প্রথম মালিকি মাজহাবের বাইরে থেকে রেক্টর নিযুক্ত হন। এরপর ১৮৯৯ খ্রিষ্টাব্দ পর্যন্ত মালিকি মাজহাবের কোনো রেক্টর এখানে দায়িত্বপালন করেননি। এসময় সালিম আল-বিশরি এই পদে নিযুক্ত হয়েছিলেন।
মিশরে উসমানীয় শাসনের বিপক্ষে প্রতিবাদের ক্ষেত্রে আল-আজহার ভূমিকা পালন করেছে। আল-আজহারে ছাত্রপ্রতিবাদ সাধারণ বিষয় ছিল। ছাত্রদের সাথে একাত্মতা হিসেবে মসজিদ সংলগ্ন দোকানপাট অনেক সময় বন্ধ থাকত। উলামারাও বিভিন্ন সময়ে সরকারের সমালোচনা করেছেন। ১৭৩০-৩১ খ্রিষ্টাব্দে উসমানীয় আগারা তিনজন পলাতকের পিছু ধাওয়ার সময় স্থানীয় বাসিন্দাদের নিগৃহীত করেছিলেন। এর প্রতিবাদের আল-আজহারের ফটক বন্ধ রাখা হয়েছিল। ব্যাপক প্রতিবাদ শুরু হতে পারে ভেবে এসময় গভর্নর আগাদেরকে মসজিদের কাছে যেতে নিষেধ করেছিলেন। ১৭৯১ খ্রিষ্টাব্দে আরেকটি ঘটনার সময় ওয়ালি আল-হুসাইন মসজিদের নিকটে জনতাকে নিগৃহীত করেছিলেন। তারা পরে আল-আজহারে প্রতিবাদের জন্য এসেছিল। এরপর ওয়ালিকে তার পদ থেকে সরিয়ে দেয়া হয়।
ফরাসি আধিপত্য
১৭৯৮ খ্রিষ্টাব্দে নেপোলিয়ন তার মিশর অভিযানের সময় ২ জুলাই আলেক্সান্দ্রিয়া এসে পৌছান এবং ২২ জুলাই কায়রোর উদ্দেশ্যে রওয়ানা দেন। মিশরীয় জনগণ ও উসমানীয় সাম্রাজ্য উভয়কে শান্ত করার জন্য নেপোলিয়ন আলেক্সান্দ্রিয়ায় ভাষণে ইসলাম ও সুলতানের প্রতি তার সম্মানের কথা প্রকাশ করেছিলেনঃ
২৫ জুলাই নেপোলিয়ন আল-আজহারের নয়জন শাইখের সমন্বয়ে একটি দিওয়ান গঠন করেন। তাদেরকে কায়রোর প্রশাসনের দায়িত্ব দেয়া হয়। উসমানীয় শাসন শুরু হওয়ার পর এই প্রথম মিশরীয়রা সরকারি ক্ষমতা পায়। শহরের উলামাদের নিয়ে পরিষদ গঠনের এই নিয়ম প্রথমে আলেক্সান্দ্রিয়ায় শুরু হয়ে পরে ফরাসি-অধিকৃত মিশরে ছড়িয়ে পড়ে। এছাড়া তিনি তার প্রতি আনুগত্য প্রকাশের জন্য আল-আজহারের উলামদের কাছ থেকে ফতোয়া আদায় করতে চেয়েছিলেন, তবে তিনি সফল হননি।
মিশরীয় ও উসমানীয়দের উপর বিজয়ী হওয়ার নেপোলিয়নের চেষ্টা বিফল হয়। ১৭৯৮ খ্রিষ্টাব্দের ৯ সেপ্টেম্বর উসমানীয় সাম্রাজ্য যুদ্ধ ঘোষণা করে এবং ২১ অক্টোবর আল-আজহার থেকে ফরাসিদের বিরুদ্ধে বিদ্রোহ শুরু হয়। পরেরদিন সকালে পরিস্থিতি শান্ত করার জন্য দিওয়ান নেপোলিয়নের সাথে সাক্ষাত করে। নেপোলিয়ন প্রথমে রাগান্বিত হলেও শান্তিপূর্ণভাবে সমাধানে রাজি হন এবং শাইখদেরকে বিদ্রোহীদের সাথে আলোচনা করতে বলেন। আলোচনার কথা উঠে আসার ফলে বিদ্রোহীরা ফরাসিদেরকে দুর্বল হয়ে পড়েছে ভেবে তা প্রত্যাখ্যান করে। এরপর নেপোলিয়ন কায়রো দুর্গ থেকে আল-আজহার পর্যন্ত শহরে আগুন লাগিয়ে দেয়ার নির্দেশ দেন। এই বিদ্রোহের সময় দুই থেকে তিনশত ফরাসি সৈনিক মারা যায়। এছাড়াও ৩,০০০ মিশরীয় হতাহত হয়। সংক্ষিপ্ত বিচারের পর আল-আজহারের ছয়জন আলেমকে হত্যা করা হয় এবং পাশাপাশি আরো কয়েকজন দোষী সাব্যস্ত হন। ফরাসিদের হাতে ধরা পড়া মিশরীয়দের বন্দী করা হয় এবং অস্ত্রসহ ধরা পড়লে শিরশ্ছেদ করা হয়। ফরাসি সৈনিকরা উদ্দেশ্যমুলকভাবে মসজিদের সম্মানহানি করেছিল। তারা জুতা পায়ে ও বন্দুক নিয়ে মসজিদে প্রবেশ করে। মসজিদের মিহরাবের সাথে ঘোড়া বেধে রাখা হয়। ছাত্রদের আবাসস্থল ও গ্রন্থাগার তছনছ করা হয় এবং কুরআন মাটিতে ফেলে দেয়া হয়। এরপর বিদ্রোহী নেতারা আলোচনায় বসতে চাইলে তা ফিরিয়ে দেয়া হয়েছিল।
নেপোলিয়ন মিশরে সম্মানিত ছিলেন। কায়রোর জনতার মধ্যে তাকে সুলতান আল-কবির বা মহান সুলতান বলা হত। এ ঘটনার পর তিনি তার অবস্থান হারিয়ে ফেলেন। ১৮০০ খ্রিষ্টাব্দের মার্চ মাসে ফরাসি জেনারেল জ্য ব্যাপটিস্ট ক্লেবের আল-আজহারের ছাত্র সুলাইমান আল-হালাবির হাতে নিহত হন। হত্যাকান্ডের পর নেপোলিয়ান মসজিদ বন্ধের নির্দেশ দেন। ১৮০১ খ্রিষ্টাব্দের আগস্টে উসমানীয় ও ব্রিটিশ সাহায্য আসার আগ পর্যন্ত মসজিদের দরজা বন্ধ ছিল।
মুহাম্মদ আলি রাজবংশ ও ব্রিটিশ আধিপত্য
ফরাসিদের মিশর ত্যাগের পর মিশরের ওয়ালি (গভর্নর) মুহাম্মদ আলি পাশা দেশে তার নিয়ন্ত্রণ সুসংহত করায় মনোনিবেশ করেন। এ উদ্দেশ্যে তিনি আল-আজহারের আলেমদের প্রভাব হ্রাসের জন্য কিছু পদক্ষেপ নেন। আল-আজহারের আয়ের একটি প্রধান উৎস ছিল করমুক্ত জমি। তিনি এগুলোর উপর করারোপ করেছিলেন। ১৮০৯ খ্রিষ্টাব্দের জুন মাসে তিনি এসকল জমি সরকারের অণুকূলে বাজেয়াপ্ত করার নির্দেশ দেন। এই সিদ্ধান্ত উলামাদের ক্ষিপ্ত করে তোলে। এর ফলে নকিব আ-আশরাফ নামক পদের দায়িত্বে থাকা উমর মাকরাম সেই বছরের জুলাই মাসে একটি বিদ্রোহে নেতৃত্ব দেন। এই বিদ্রোহ ব্যর্থ হয় এবং মাকরামসহ প্রভাবশালী উলামারা দায়িয়েতে নির্বাসিত হন।
আল-আজহারের বাইরে লেখাপড়া করা ব্যক্তিদেরকে সরকারে নিযুক্ত করে আলি আল-আজহারের আলেমদের প্রভাব কমাতে চেয়েছিলেন। তিনি নির্বাচিত কিছু ছাত্রকে পাশ্চাত্য ব্যবস্থায় পড়াশোনার জন্য ফ্রান্সে পাঠান। তিনি পাশ্চাত্য ধাচের শিক্ষাব্যবস্থা গড়ে তুলেছিলেন এবং আল-আজহারের ব্যবস্থাকে পাশ কাটিয়ে যান।
মুহাম্মদ আলির নাতি ইসমাইল পাশার শাসনামলে কায়রোকে ইউরোপীয় শৈলীর শহর হিসেবে গড়ে তোলার জন্য ব্যাপক কার্যক্রম শুরু হয়। এসকল কার্যক্রমের জন্য ব্রিটেনের কাছে মিশর বড় অঙ্কের ঋণ গ্রহণ করে ফলে ১৮৮২ খ্রিষ্টাব্দে ব্রিটিশরা মিশর অধিকার করে নিতে সক্ষম হয়।
ইসমাইল পাশার শাসনামলে আল-আজহার রাষ্ট্রীয় পৃষ্ঠপোষকতা ফিরে পায়। খেদিভ হিসেবে ইসমাইল পাশা বাব আল-সায়িদা ফটক ও মাদ্রাসা আল-আকবাগাউয়িয়া সংস্কার করেন। ব্রিটিশদের চাপের ফলে ইসমাইল পাশার পদত্যাগের পর তার পুত্র তৌফিক পাশা খেদিভ হন। তিনি মসজিদের সংস্কার বহাল রাখেন। তিনি মসজিদের বেশ কিছু অংশের নকশা নতুন করে প্রণয়ন করেছিলেন। তৌফিক পাশার পর তার পুত্র দ্বিতীয় আব্বাস ১৮৯২ খ্রিষ্টাব্দে মিশর ও সুদানের খেদিভ হন। তিনি তার দাদা ইসমাইলের শুরু করা সংস্কারকাজ চালু রাখেন। মসজিদের মূল বহিরাঙ্গণ তিনি পুনরায় তৈরি করেছিলেন। সেসাথে একটি নতুন রিওয়াক নির্মিত হত। তার শাসনামলে ফাতেমীয় যুগে নির্মিত উঠোনও সংস্কার করা হয়। এসকল সংস্কার আল-আজহারের আধুনিকায়নে সহায়তা করেছে।
ইসমাইল পাশার শুরু করা সংস্কার কার্যক্রম ব্রিটিশ শাসনামলেও চালু ছিল। ১৮৭২ খ্রিষ্টাব্দে শাইখ আল-আজহার মুহাম্মদ মাহদি আল-আব্বাসি বিশ্ববিদ্যালয়ের ধারা চালু ও ছাত্রদের পরীক্ষা পদ্ধতির উন্নয়নের জন্য বেশ কিছু সংস্কার চালু করেন। ব্রিটিশ যুগে হিলমির শাসনামলে শিক্ষাব্যবস্থার আধুনিকায়নের জন্য আরো কিছু প্রচেষ্টা চালানো হয়েছিল। মসজিদের পাণ্ডুলিপির সংগ্রহ কেন্দ্রীয় গ্রন্থাগারে রক্ষিত হয়, ছাত্রদের স্বাস্থ্যব্যবস্থার উন্নয়ন করা হয় এবং পড়ালেখার ক্ষেত্রে নিয়মিত পরীক্ষার পদ্ধতি প্রণয়ন করা হয়। ১৮৮৫ খ্রিষ্টাব্দ থেকে মিশরের অন্যান্য কলেজগুলো সরাসরি আল-আজহার মসজিদের তত্ত্বাবধানে নিয়ে আসা হয়।
সাদ জাগলুল মিশরের শিক্ষামন্ত্রী থাকাকালীন সময়ে আল-আজহারের শিক্ষানীতিতে পরিবর্তন আনার চেষ্টা করা হয়েছি। রক্ষণশীল ধারার সমর্থক হলেও আল-আজহার মুসলিম ব্রাদারহুডপন্থি ছিল না। এখানে দক্ষিণপূর্ব এশিয়া, বিশেষত ইন্দোনেশিয়া থেকে অনেক ছাত্র পড়তে আসে। এর ফলে ওয়াহাবিবাদের সাথে ভারসামত্য বজায় থাকে।
মিশরের বাদশাহ প্রথম ফুয়াদের শাসনামলে প্রণীত দুইটি আইনে আল-আজহারের শিক্ষাকাঠামোকে পুনর্গঠিত করা হয়। এর মধ্যে প্রথমটি ১৯৩০ খ্রিষ্টাব্দে প্রণীত হয়েছিল। এর মাধ্যমে পুরো শিক্ষাপ্রতিষ্ঠানকে আরবি ভাষা, শরিয়া ও ধর্মতত্ত্ব এই তিনটি বিভাগে ভাগ করা হয়। এসকল বিভাগ মসজিদের বাইরে কায়রোতে পৃথক ভবনে স্থাপন করা হয়েছিল এসব বিভাগ থেকে ডিগ্রি নেয়ার জন্য আনুষ্ঠানিক পরীক্ষায় অংশ নিতে হত। ছয় বছর পর দ্বিতীয় আইনটি প্রণীত হয়। এই আইনের মাধ্যমে মূল দপ্তরকে মসজিদের বাইরে একটি ভবনে স্থানান্তর করা হয়। বিভাগসমূহের ভবনের জন্য পরবর্তীকালে বাড়তি অবকাঠামো নির্মিত হয়েছিল।
১৯৫২ এর বিপ্লব পরবর্তীকাল
প্রধানমন্ত্রী ও রাষ্ট্রপতি থাকাকালীন সময়ে নাসের আল-আজহারের উলামাদের প্রভাব খর্ব করতে এবং নিজ প্রয়োজনে ব্যবহার করতে চেয়েছিলেন। ১৯৫২ খ্রিষ্টাব্দে ওয়াকফ জাতীয়করণ করা হয় এবং নবগঠিত আওকাফ মন্ত্রণালয়ের অধীনে ন্যস্ত করা হয়। ফলে মসজিদ তার নিজ অর্থনৈতিক বিষয়াদি পরিচালনার দায়িত্ব থেকে বঞ্চিত হয়। ১৯৫৫ খ্রিষ্টাব্দে তিনি শরিয়া আদালত বিলুপ্ত করে একে রাষ্ট্রীয় বিচারিক ব্যবস্থার সাথে অঙ্গীভূত করেন ফলে উলামাদের স্বাধীনতা অনেক কমে যায়। ১৯৬১ খ্রিষ্টাব্দের সংস্কার আইন দ্বারা ১৯৩৬ খ্রিষ্টাব্দের আল-আজহারের স্বাধীনতার স্বীকৃতি দেয়া আইন বাতিল করা হয় এবং শাইখুল আজহার পদে নিয়োগে রাষ্ট্রপতিকে ক্ষমতা অর্পণ করা হয়। এই পদটি উসমানীয় যুগে সৃষ্টি করা হয়েছিল। সেসময় থেকে এই পদে উলামাদের মধ্য থেকে কাউকে নিয়োগ দেয়া হত এবং উলামারা নিয়োগের দায়িত্বপালন করতেন। তবে রাষ্ট্রীয় ক্ষেত্রে কর্তৃত্ব প্রদর্শনে অক্ষম হলেও জনগণের মধ্যে আল-আজহারের প্রভাব বজায় ছিল এবং একে জাতি ও রাষ্ট্রের ইসলামি চরিত্রের প্রতীক হিসেবে দেখা হত। বিপ্লবের পর আল-আজহার রাষ্ট্রীয় আমলাতন্ত্রের অংশ হয়ে পড়ে। পাঠ্যক্রমের স্বাধীনতা ও মসজিদ হিসেবে ভূমিকা খর্ব হয়। ধর্মীয় আইন ব্যাখ্যার জন্য সরকারি প্রতিষ্ঠান প্রতিষ্ঠিত হওয়ার পর উলামাদের কর্তৃত্ব আরো কমে যায়। এসব সংস্কার উলামাদের স্বাধীনতা খর্ব করলেও তারা রাষ্ট্রীয় ব্যবস্থায় অঙ্গীভূত হয়ে পুনরায় তাদের অবস্থান প্রতিষ্ঠিত করেছেন। ১৯৬১ এর আইনে উলামাদেরকে রাষ্ট্রীয় সম্পদের সরবরাহ দিয়েছিল তবে মূল নিয়ন্ত্রণ তাদের হাতে ছিল না। নাসের উলামাদেরকে রাষ্ট্রীয় ব্যবস্থার অধীনস্থ করতে চাইলেও অতিমাত্রায় প্রভাব খর্ব করার প্রস্তাব তিনি ফিরিয়ে দিয়েছিলেন। এমন একটি প্রস্তাব তাহা হুসাইন ১৯৫৫ খ্রিষ্টাব্দে উত্থাপন করেছিলেন। এতে আল-আজহারের পাঠ্যক্রমে পরিচালিত প্রাথমিক ও মাধ্যমিক শিক্ষাব্যবস্থা তুলে দিয়ে বিশ্ববিদ্যালয়কে একটি আধুনিক, ধর্মনিরপেক্ষ, কলেজিয়েট শিক্ষাব্যবস্থার অধীনে শুধুমাত্র ধর্মীয় অণুষদ হিসেবে রাখার প্রস্তাব করা হয়েছিল। উলামারা এই প্রস্তাবের বিরোধিতা করেছিলেন। তবে আল-আজহারের প্রভাব নিয়ে নাসেরের কর্মকাণ্ড তার ব্যক্তিগত রাজনৈতিক বিবেচনায় সম্পাদিত হয়েছিল যাতে তার শাসনকে আল-আজহার বৈধতা দেয়।
আল-আজহার এরপর সরকারি ব্যবস্থার অঙ্গীভূত হয় এবং সরকারের বিভিন্ন কাজের বৈধতা দিতে ব্যবহৃত হয়। পূর্বে উলামারা সমাজতন্ত্রকে ইসলামের বিরোধী বলে বক্তব্য দিলেও বিপ্লব পরবর্তী সময়ের ভূমি সংস্কারের ব্যাপারে সমর্থন পাওয়া যায়। নাসের একে ইসলামি সমাজতন্ত্র বলতেন উলামারা মুসলিম ব্রাদারহুড ও ওয়াহাবি প্রভাবের সাথে ভারসাম্য রাখতে সহায়তা করেছেন। নাসেরকে একবার হত্যার চেষ্টা করা হলে ব্রাদারহুডকে দোষারোপ করা হয়েছিল এবং সংগঠনকে নিষিদ্ধ করা হয়। ব্রাদারহুডের সদস্যদের গণগ্রেপ্তার শুরু হওয়ার পর নাসেরের উলামাদের সমর্থন প্রয়োজন হয় তাই তিনি আল-আজহারের উপর জারি করা কিছু নিয়ম শিথিল করেন। এরপর উলামারা ব্রাদারহুডের ব্যাপারে তার কার্যক্রমকে সমর্থন দেন এবং পরবর্তী সময়গুলোতেও সমর্থন বজায় রেখেছিলেন। তবে নাসের ও আল-আজহার উভয়ে ব্রাদারহুডের বিপক্ষে গেলেও সংগঠন তাদের কাজ চালু রেখেছিল। আল-আজহারের তরফ থেকে ১৯৬৭ খ্রিষ্টাব্দে ইসরায়েলের সাথে যুদ্ধকে বৈধতা দেয়া হয়েছিল।
১৯৭০ খ্রিষ্টাব্দে নাসেরের মৃত্যুর পর আনোয়ার সাদাত মিশরের রাষ্ট্রপতি হন। তিনি আল-আজহারকে আরব বিশ্বে মিশরীয় নেতৃত্বের প্রতীক হিসেবে দেখতে চেয়েছিলেন। তিনি বলেছিলেন "আরব বিশ্ব মিশর ও তার আজহার ছাড়া চলতে পারে না।" ব্রাদারহুডের ক্রমবর্ধমান প্রভাবের কারণে সাদাত ব্রাদারহুড ও উলামাদের উপর কিছু নিষেধাজ্ঞা শিথিল করেছিলেন। ১৯৭১ খ্রিষ্টাব্দে সাদাত তার অবস্থানকে আক্রমণ করছে মনে হওয়ায় অনেক সাংবাদিক ও সংগঠনের উপর চড়াও হন। সমালোচনা বন্ধের জন্য তার কার্যক্রমের অংশ হিসেবে রাষ্ট্রীয় নীতির সমালোচক বা বিরোধী উলামাদের উপর নিষেধাজ্ঞা জারি করেছিলেন। আল-আজহারের উলামাগণ রাষ্ট্রীয় অঙ্গ হিসেবে ব্যবহৃত হতে থাকেন। ইসলামপন্থিসহ আরো অনেক গোষ্ঠী তাদের এই ভূমিকার নিন্দা জানায়। প্রভাবশালী ইসলামপন্থি ব্যক্তিত্ব শুকরি মুস্তাফা সরকারের প্রতি সমর্থনের জন্য উলামাদের নিন্দা জানিয়েছিলেন। মিশরের জনগণ ইসরায়েলকে শত্রু বিবেচনা করলেও সাদাত ইসরায়েলের সাথে শান্তি স্থাপন করতে চেয়েছিলেন। আল-আজহার এক্ষেত্রে তাকে সমর্থন দেয়।
১৯৮১ খ্রিষ্টাব্দে আনোয়ার সাদাত নিহত হওয়ার পর হোসনি মুবারক তার উত্তরসুরি হন। মুবারকের অধীনে আল-আজহার পূর্বের চেয়ে বেশি স্বাধীনতা পেয়েছে। জাদ আল-হক ১৯৮২ থেকে ১৯৯৪ খ্রিষ্টাব্দে তার মৃত্যুর আগপর্য‌ন্ত শাইখুল আজহার ছিলেন। তিনি দাবি করতেন যে সরকার যদি চায় যে আল-জামাআ আল-ইসলামিয়া বা অণুরূপ সংগঠনগুলোর সাথে আল-আজহার কার্যকরভাবে মোকাবেলা করুক তবে আরো বেশি স্বাধীনতা দিতে হবে এবং ধর্মীয় ঘোষণা দেয়ার অণুমতি দিতে হবে। মুবারকের শাসনামলে সরকারের তরফ থেকে আল-আজহারকে কিছু ক্ষমতা অর্পণ করা হয়। ১৯৯০ এর দশকে সেন্সরশিপ আইনের পরিবর্তনের ফলে আল-আজহার প্রিন্ট ও ইলেক্ট্রনিক মাধ্যম পর্যবেক্ষণ করার সুবিধা পায়। নিয়মানুযায়ী অভিযোগ আসার পর আল-আজহার কাজ শুরু করতে পারত, তবে বাস্তবে এভাবে কাজ হত না। সম্প্রচারের পূর্বে টিভির স্ক্রিপ্ট অণুমোদনের জন্য নিয়মিতভাবে আল-আজহারে পাঠানো হত।
আল-আজহার বিশ্বজুড়ে সুন্নিদের ভেতর মর্যাদা ধরে রাখতে সক্ষম হয়েছে। সুন্নিরা সংখ্যাগরিষ্ঠ হওয়ায় মুসলিম বিশ্বের আল-আজহারের প্রভাব রয়েছে। মিশরের বাইরেও আল-আজহার তার ধর্মীয় সিদ্ধান্ত প্রদান করেছে। উপসাগরীয় যুদ্ধের পূর্বে সৌদি আরবের বাদশাহ ফাহাদ বিন আবদুল আজিজ ইসলামের দুইটি প্রধান মসজিদ মসজিদুল হারাম ও মসজিদে নববী সৌদি আরবে অবস্থিত হওয়ায় বিদেশি সৈনিকদের দেশে অবস্থানের অণুমতি দেয়া সঠিক হবে কিনা তা জানতে সৌদি আরবের গ্র্যান্ড মুফতির পরিবর্তে‌ আল-আজহারের কাছে ফতোয়া চেয়েছিলেন। ২০০৩ খ্রিষ্টাব্দে নিকোলা সার্কোজি ফ্রান্সের স্বরাষ্ট্রমন্ত্রী থাকাকালীন সময়ে ফ্রান্সের বিদ্যালয়গুলোতে মুসলিম ছাত্রীদের হিজাব না পড়ার অণুমতি দেয়ার জন্য ফ্রেঞ্চ কাউন্সিল অফ দ্য মুসলিম ফেইথের পরিবর্তে আল-আজহারের কাছে অণুরোধ করেছিলেন। আল-আজহার থেকে এই অণুরোধের অণুকূলে সিদ্ধান্ত এসেছিল। এই সিদ্ধান্ত ব্যাপকভাবে সমালোচিত হয়।
২০১১ বিপ্লব পরবর্তী সময়
২০১১ মিশরীয় বিপ্লবের সময় আল-আজহারের উপর বিপ্লবের প্রভাব পড়েছে। এই বিপ্লবে রাষ্ট্রপতি হোসনি মুবারক ক্ষমতা হারান। এরপর অনুষ্ঠিত নির্বাচনে মুসলিম ব্রাদারহুড বিজয়ী হয়। রাষ্ট্রের কাছ আল-আজহারের স্বাধীনতা ফিরিয়ে দেয়ার জন্য দাবি উঠে এবং আল-আজহারের অধিক স্বাধীনতা বজায় থাকে এমন আইন মসজিদের তরফ থেকে লিখিত হয়েছিল। আল-আজহারের ভবিষ্যত ভূমিকা কী হবে সে বিষয়ে বিভিন্ন দল থেকে নানা রকম মত উঠে আসে।
স্থাপত্য
আল-আজহারের স্থাপত্য কায়রোর ইতিহাসের সাথে ঘনিষ্ঠভাবে সম্পর্কিত। প্রাচীন মিশর থেকে শুরু করে গ্রিক ও রোমান শাসনসহ নানা সময়ের উপাদান এতে ব্যবহৃত হয়েছে। এছাড়াও ইফ্রিকিয়ার অন্যন্য ফাতেমীয় স্থাপনাতেও এমন সব উপাদান ব্যবহৃত হয়েছিল। পরবর্তীতে সংযুক্ত উপাদানগুলো মিশরের ভেতর ও বাইরে উভয় স্থান থেকে এসেছে। মসজিদের বিভিন্ন অংশ এধরনের মিশ্র প্রভাব লক্ষ্য করা যায়। আবার কিছু স্থানে একই ধরনের প্রভাব দেখতে পাওয়া যায়। এমন একটি উদাহরণ হল উসমানীয়দের নির্মিত গম্বুজ ও মামলুকদের নির্মিত মিনার
প্রথমে শুধু একটা উঠোনসহ নামাজের স্থান নির্মিত হলেও পরবর্তীকালে মূল কাঠামোকে ঘিরে মসজিদের আকার বৃদ্ধি পেয়েছে। মিশরের অনেক শাসক আল-আজহারের শিল্প ও স্থাপত্যকে রূপ দিয়েছেন। এর মধ্যে রয়েছে উসমানীয়দের গম্বুজ, মামলুকদের মিনার ও সাম্প্রতিক সময়ে নতুন মিহরাব সংযোজন মূল মিনার বা গম্বুজগুলো বর্তমানে টিকে নেই। বর্তমান মিনারগুলোর কিছু বেশ কয়েকবার পুনর্নির্মিত হয়েছে।
ফাতেমীয়দের অধীনে কাঠামোগত পরিবর্তন
মসজিদের মূল কাঠামো দীর্ঘ এবং  প্রশস্ত ছিল। উঠোনের পাশে তিনটি আর্কেড উঠোনকে ঘিরে রয়েছে। উঠোনের দক্ষিণপশ্চিমে নামাজের স্থান রয়েছে। কিবলার দেয়ালের আকার  *  যা সঠিক কোণ থেকে কিছুটা সরে আছে। নামাজের স্থানকে ঘিরে রাখা চারটি আর্কেডগুলো মার্বেলের স্তম্ভ দ্বারা ধরে রাখা হয়েছে। বিভিন্ন পুরুত্বের ভিত্তি ব্যবহার করে বিভিন্ন উচ্চতার স্তম্ভবগুলো স্থাপন করা হয়েছে। অভ্যন্তরের নকশায় আব্বাসীয়, কপ্টিক ও বাইজেন্টাইন স্থাপত্যের প্রভাব লক্ষ্য করা যায়।
সবমিলিয়ে তিনটি গম্বুজ নির্মিত হয়েছে। উত্তর আফ্রিকান মসজিদে এটি সাধারণ প্রথা ছিল। তবে আল-আজহারের বেশ কয়েকবার সংস্কারের ফলে এগুলো বর্তমানে টিকে নেই। ইতিহাসবিদ আল-মাকরিজি লিখেছেন যে মূল গম্বুজে আল-সিকিলি নিম্নোক্ত লেখা উৎকীর্ণ করেছিলেন:"আল্লাহর নামে, পরম দয়াময়, অশেষ দয়ালু; এর নির্মাণের জন্য আল্লাহর দাস, তার নিযুক্ত শাসক আবু তামিম মাআদ, ইমাম আল-মুইজ লিদিনাল্লাহ, আমিরুল মুমিনিন, তিনি এবং তার পূর্বপুরুষ ও বংশধরদের উপর আল্লাহর অণুগ্রহ হোক, এর নির্দেশে: তার অধীনস্থ জওহর, সচিব, সিকিলির হাতে ৩৬০ সালে (হিজরি)।" জওহর খলিফার উপাধিতে সম্মানসূচক হিসেবে আমিরুল মুমিনিন এবং নিজের "সচিব" উপাধি যুক্ত করেছিলেন। সেনাপতি হওয়ার পূর্বে তিনি সচিব হিসেবে কাজ করেছেন। ১৯৩৩ খ্রিষ্টাব্দে মূল মিহরাব উন্মোচিত হয়। এর উপরে একটি অর্ধবৃত্তাকার গম্বুজ ও দুইপাশে মার্বেলের স্তম্ভ রয়েছে। মিহরাবে কুরআনের দুই সেট আয়াত উৎকীর্ণ ছিল যা এখনো অক্ষত রয়েছে। প্রথম সেটে সূরা আল মু'মিনূনের প্রথম তিন আয়াত রয়েছে: "মুমিনগণ সফলকাম হয়ে গেছে – যারা নিজেদের নামাজে বিনয়-নম্র - যারা অনর্থক কথাবার্তায় নির্লি‌প্ত" দ্বিতীয় আয়াতগুলো সূরা আল আনআমের ১৬২ ও ১৬৩ নং আয়াত: "বল: আমার নামাজ, আমার কুরবানি এবং আমার জীবন ও মরণ বিশ্ব প্রতিপালক আল্লাহরই জন্যে - তার কোন অংশীদার নেই। আমি তাই আদিষ্ট হয়েছি এবং আমি প্রথম আনুগত্যশীল।" এই উৎকীর্ণ অংশগুলো একমাত্র অলংকরণ যা নিশ্চিতভাবে ফাতেমীয় যুগের সাথে সম্পর্কিত করা যায়।
১০০৯ থেকে ১০১০ খ্রিষ্টাব্দের মধ্যে মার্বেলের মেঝে যুক্ত করা হয়। উঠোনকে ঘিরে থাকা আর্কেড কিল আকৃতির আর্চ যুক্ত ও অলঙ্করণ সমৃদ্ধ। এসকল আর্চ আল-হাফিজের শাসনামলে নির্মিত হয়েছিল। অলঙ্করণগুলোও তার সময়ের এবং ১৮৯১ খ্রিষ্টাব্দে সেগুলো পুনরায় অঙ্কন করা হয়। দুই ধরনের অলঙ্করণ এতে ব্যবহৃত হয়েছে। এছাড়াও কুফিক লিপিতে লেখা কুরআনের আয়াত উৎকীর্ণ রয়েছে। কুরআনের আয়াত ফাতেমীয় যুগে উৎকীর্ণ হয়েছিল। দক্ষিণের আর্কেডে মূল প্রবেশপথ অবস্থিত।
১০০৯ খ্রিষ্টাব্দে আল-হাকিমের শাসনামলে একটি কাঠের দরজা যুক্ত করা হয়েছিল। ১১২৫ খ্রিষ্টাব্দে আল-আমির একটি কাঠ ের মিহরাব যুক্ত করেন। আল-হাফিজ লিদিনাল্লাহর সময় অতিরিক্ত একটি গম্বুজ নির্মিত হয়। তিনি উঠোনের চারদিকে চতুর্থ একটি আর্কেড ও পশ্চিমের দেয়ালে একটি বহিরাঙ্গণ নির্মাণের নির্দেশ দিয়েছিলেন।
মামলুক সংযোজন
ফাতেমীয়দের পর সালাহউদ্দিন ও তার আইয়ুবীয় রাজবংশ মিশরের শাসনভার লাভ করে। সালাহউদ্দিন প্রথমে ফাতেমীয় খলিফা আল-আদিদের উজির ছিলেন। তিনি মিশরে তার অবস্থান শক্ত করেছিলেন এবং বাগদাদের আব্বাসীয় খিলাফতের সাথে মিত্রতা স্থাপন করেছিলেন। এসময় শিয়া সংশ্লিষ্টতার জন্য আল-আজহার তার পূর্ব অবস্থান হারিয়ে ফেলে। তবে পরবর্তী মামলুক সালতানাতের সময় মসজিদ সংস্কার ও বর্ধিত করা হয়। সংস্কার কাজের মধ্যে ছিল মিহরাবের পরিবর্তন ও এতে মার্বেলের সম্মুখভাগ সংযুক্তি।
মাদ্রাসা আল-আকবাগাউয়িয়ার শীর্ষে একটি গম্বুজ ও মিনার রয়েছে। এখানে আমির আকবুগার কবর অবস্থিত। ১৩৩৯ খ্রিষ্টাব্দে এটি নির্মিত হয়। শুরু থেকে এই অংশটি মসজিদের সাথে যুক্ত রয়েছে। এর প্রবেশপথ, কিবলার দেয়াল ও মিহরাবের কাচ মোজাইক সবই পুরনো এবং গম্বুজটি উসমানীয় যুগে নির্মিত।
মাদ্রাসা গাওহারিয়া ১৪৪০ খ্রিষ্টাব্দে নির্মিত হয়েছে। এখানে সুলতানের কোষাগার রক্ষক গওহর আল-কানাকবাইয়ের কবর রয়েছে। মাদ্রাসার মেঝে মার্বেল নির্মিত। দেয়াল আবলুশ কাঠ, হাতির দাঁতে সজ্জিত। কবরের ঘরটি ক্ষুদ্র আরাবেস্ক গম্বুজ দিয়ে আচ্ছাদিত।
মাদ্রাসা আল-তাইবারসিয়া
আবদুর রহমান কাতখুদা মাদ্রাসাটি সম্পূর্ণরূপে পুনর্নির্মাণ করেছিলেন। এসময় শুধু দক্ষিণপূর্বের দেয়াল ও মিহরাব রেখে দেয়া হয়। কে. এ. সি. ক্রেসওয়েল এই মিহরাবকে কায়রোর সুন্দরতম মিহরাবের অন্যতম হিসেবে বর্ণনা করেছেন। মিহরাবের কুলুঙ্গি প্রশস্ত এবং  গভীর। কুলুঙ্গির প্রত্যেক পাশে একটি করে  উচু স্তম্ভ আছে। স্তম্ভের উপরে রঙ্গিন জ্যামিতিক নকশার ব্লক রয়েছে। মিহরাবের উপরের অর্ধবৃত্ত বাইরের আর্চের ভেতর অবস্থিত। এই আর্চের বাইরে আয়তক্ষেত্রকার ফ্রেম রয়েছে। এই ধরনের ফ্রেমযুক্ত মিহরাব মিশরে এটি প্রথম।
কাইতবাই মিনার
এই মিনার ১৪৮৩ খ্রিষ্টাব্দে নির্মিত হয়েছিল। এতে দুইটি অষ্টাভুজাকার ও একটি সিলিন্ডার আকৃতির উলম্ব অংশ রয়েছে। এর বারান্দা সংখ্যা তিন। প্রত্যেকটি বারান্দা মুকারনাস ব্যবহার করে ধরে রাখা হয়েছে। প্রথম উলম্ব অংশটি অষ্টাভুজাকার। এর উপরে আরেকটি উলম্ব অংশ বারান্দা দ্বারা প্রথম অংশ থেকে পৃথক অবস্থায় রয়েছে। দ্বিতীয় আরেকটি বারান্দা মিনারের শেষ অংশকে ধরে রেখেছে। তৃতীয় আরেকটি বারান্দা শীর্ষভাগকে ধরে রেখেছে।
এই মিনারটি পূর্বের একটি ফাতেমীয় মিনারের স্থলে নির্মিত হয়েছে বলে ধারণা করা হয়। সমসাময়িক বিবরণসমূহ অনুযায়ী ফাতেমীয় মিনারের নির্মাণ কাজে ত্রুটি থাকায় তা কয়েকবার পুনর্নির্মিত হয়েছে। এর মধ্যে একটি পুনর্নির্মাণ সুলতান বাইবার্সের শাসনামলে কাজি আল-কুজাত (সর্বোচ্চ আদালতের প্রধান বিচারপতি) সদর আল-দীন আল-আদরাই আল-দিমাস্কি আল-হানাফির নির্দেশনায় হয়েছিল। ১৩৯৭ খ্রিষ্টাব্দে বারকুকের অধীনে এটি পুনরায় নির্মিত হয়েছিল বলে জানা যায়। মিনার বেশি বেকে যাওয়ায় ১৪১৪ খ্রিষ্টাব্দে কায়রোর ওয়ালি ও মুহতাসিব তাজ আল-দীন আল-শাওবাকি পুনর্নির্মাণ করেছিলেন। ১৪৩২ খ্রিষ্টাব্দে আবার মিনারটি নির্মিত হয়। মসজিদে প্রবেশপথের পুনর্নির্মাণের অংশ হিসেবে কাইতবাই মিনার নির্মিত হয়েছিল।
বাব আল-গিন্দি
বাব আল-মুজাইয়িনিন দিয়ে প্রবেশের পর অপর পাশে বাব আল-গিন্দি (কাইতবাইয়ের ফটক) অবস্থিত। এটি ১৪৯৫ খ্রিষ্টাব্দে নির্মিত হয়। এর মাধ্যমে নামাজের স্থানে যাওয়া যায়।
গাওরি মিনার
এই মিনারটি কানসুল আল-গাওরির শাসনামলে ১৫০৯ খ্রিষ্টাব্দে নির্মিত হয়। এর ভিত্তি বর্গাকার। প্রথমে উলম্ব অংশটি অষ্টাভুজাকার দ্বিতীয় উলম্ব অংশটি একটি বারান্দার মাধ্যমে প্রথম অংশের থেকে আলাদা করা। এটি নীল ফাইন্স দিয়ে সজ্জিত। দ্বিতীয় অংশের সাথে তৃতীয় অংশটিও বারান্দার মাধ্যমে আলাদা করা হয়েছে। তৃতীয় অংশটি দুইটি আয়াতকার উলম্ব অংশের সমন্বয়ে গঠিত। দুইটি উলম্ব অংশের প্রত্যেক পাশে অশ্বখুরাকৃতি আর্চ রয়েছে। এগুলোর শীর্ষভাগ কারুকার্য করা।
উসমানীয় সংস্কার ও সংযোজন
মিশরে উসমানীয় শাসনামলে মসজিদে বেশ কিছু সংযোজন ও সংস্কার করা হয়। এর মধ্যে বেশ কিছু আবদুর রহমান কাতখুদার অধীনে হয়েছিল। তিনি মসজিদের আকার প্রায় দ্বিগুণ করেছিলেন। তিনি বাব আল-মুজাইয়িনিন, বাব আল-শুরবা ও বাব আল-সায়িদা নামক ফটক নির্মাণ করেছিলেন। এসময় কয়েকটি রিওয়াক সংযুক্ত করা হয় যার মধ্যে একটি অন্ধ ছাত্রদের জন্য ছিল। কাতখুদা মূল নামাজের স্থানের দক্ষিণে অতিরিক্ত একটি মিহরাবসহ একটি অতিরিক্ত নামাজের স্থান যুক্ত করেছিলেন ফলে নামাজের স্থান দ্বিগুণ হয়।
বাব আল-মুজাইয়িনিন
বাব আল-মুজাইয়িনিন (باب المزينين) ১৭৫৩ খ্রিষ্টাব্দে নির্মিত হয়েছিল। এর দুইটি দুইটি প্রবেশপথ রয়েছে। দরজার উপরে দুইটি অলংকৃত অর্ধ-বৃত্তাকার আর্চ রয়েছে। আর্চের উপরে সাইপ্রেস গাছের প্যানেলের কারুকার্য রয়েছে। এটি উসমানীয় যুগের সাধারণ প্রথা ছিল।
কাতখুদা নির্মিত একটি মুক্ত মিনার ফটকের বাইরে অবস্থিত ছিল। তৌফিক পাশার আধুনিকীকরণের সময় আল-আজহার স্ট্রিট চালুর পূর্বে এটি ভেঙে ফেলা হয়।
ইউরোপীয় সোনালী জুতো
ইউরোপীয় সোনালী জুতো(যা ইউরোপীয় গোল্ডেন বুট নামেও পরিচিত) একটি পুরস্কার যা প্রতি মৌসুমে ইউরোপীয় জাতীয় লীগের শীর্ষ বিভাগ থেকে লিগ ম্যাচে শীর্ষ গোলদাতাকে প্রদান করা হয়। ট্রফিটি একটি ফুটবল বুটের ভাস্কর্য । ১৯৬৭-৬৮ মৌসুমে এর সূচনা থেকে, পুরস্কারটি, মূলত "সোলিয়ার ডি'অর" নামে পরিচিত, যা ফরাসী থেকে গোল্ডেন শু বা বুট হিসাবে অনুবাদ করা হয়, একটি মৌসুমে সমস্ত ইউরোপীয় লীগে সর্বোচ্চ গোলদাতাকে দেওয়া হয়েছে। ১৯৯৭ সাল থেকে, সর্বোচ্চ র‍্যাঙ্কড লিগের পক্ষে একটি ওজন ব্যবহার করে এটি গণনা করা হয়েছে। মূলত লেকিপ দ্বারা উপস্থাপিতম্যাগাজিন, এটি ১৯৯৬–৯৭ মৌসুম থেকে ইউরোপীয় স্পোর্টস মিডিয়া দ্বারা পুরস্কৃত হয়েছে । লিওনেল মেসি বার্সেলোনার হয়ে খেলার সময় ছয়বার এই পুরস্কার জিতে রেকর্ড গড়েছেন।
আল-আজহার মসজিদ
বর্তমান কাঠামো
বাব আল-মুজাইয়িনিন বর্তমানে প্রবেশপথ। এ ফটক দিয়ে প্রবেশের পর মার্বেলদিয়ে বাধাই করা উঠানে আসা যায়। এর বিপরীতে মূল নামাজের স্থান রয়েছে। বাব আল-মুজাইয়িনিনের উত্তরপূর্বে উঠানের বহির্ভাগে মাদ্রাসা আল-আকবাগাউয়িয়া অবস্থিত এবং দক্ষিণপশ্চিমে মাদ্রাসা আল-তাইবারসিয়া অবস্থিত। প্রধান প্রবেশপথের বিপরীতে ১৪৯৫ খ্রিষ্টাব্দে নির্মিত বাব আল-গিনদি (কাইতবাই ফটক) অবস্থিত। এর উপরে কাইতবাই মিনার রয়েছে। এই ফটক দিয়ে নামাজের স্থানে যাওয়া যায়
ইউরোপীয় সোনালী জুতো
ইতিহাস
১৯৬৮ থেকে ১৯৯১ সালের মধ্যে, ইউরোপের যেকোনো লিগে সর্বোচ্চ গোলদাতাকে এই পুরস্কার দেওয়া হয়। যে লিগের সর্বোচ্চ স্কোরার খেলেছে এবং খেলোয়াড় যে গেমে অংশ নিয়েছিল তার সংখ্যা নির্বিশেষে এটি ছিল। এই সময়ের মধ্যে ইউসেবিও, গের্ড মুলার, ডুডু জর্জস্কু এবং ফার্নান্দো গোমেস প্রত্যেকে দুবার করে সোনালী জুতো জিতেছিলেন।
সাইপ্রাস এফএ-এর প্রতিবাদের(যা দাবি করেছিল যে ৪০ গোলের সাথে একজন সাইপ্রিয়ট খেলোয়াড়ের পুরস্কার পাওয়া উচিত ছিল, যদিও সিজনের জন্য সরকারী সর্বোচ্চ স্কোরার উভয়ই ১৯ গোলের সাথে তালিকাভুক্ত) পর লেকিপ ১৯৯১ এবং ১৯৯৬ এর মধ্যে কোনো পুরস্কার জারি করেনি।
১৯৯৬–৯৭ মৌসুম থেকে, ইউরোপীয় স্পোর্টস মিডিয়া একটি পয়েন্ট সিস্টেমের উপর ভিত্তি করে সোনালী জুতো প্রদান করেছে যা কঠিন লিগের খেলোয়াড়দের জিততে দেয় এমনকি তারা দুর্বল লিগের খেলোয়াড়ের চেয়ে কম গোল করলেও। ওজন নির্ধারণ করা হয় লিগের রেংকিংয়ের উয়েফা গুণাঙ্ক অনুসারে, যা পরবর্তীতে পূর্ববর্তী পাঁচটি মৌসুমে ইউরোপীয় প্রতিযোগিতায় প্রতিটি লিগের ক্লাবের ফলাফলের উপর নির্ভর করে । উয়েফা গুণাঙ্ক তালিকা অনুসারে শীর্ষ পাঁচটি লিগে করা গোলগুলিকে দুটির একটি গুণিতক দ্বারা গুণ করা হয়, ৬ থেকে ২২ রেঙ্কের লিগে করা গোলগুলিকে ১.৫ এর একটি গুণিতক দ্বারা গুণ করা হয় এবং র‍্যাঙ্ক করা লীগগুলিতে করা গোলগুলিকে গুণ করা হয় ২২ এবং নীচে ১ এর একটি গুণিতক দ্বারা গুণ করা হয়। এইভাবে, উচ্চ র‍্যাঙ্কের লিগে করা গোলগুলি দুর্বল লিগে করা গোলের চেয়ে বেশি গণনা করা হবে। এই পরিবর্তনের পর থেকে, শুধুমাত্র দুইজন বিজয়ী রয়েছেন যারা শীর্ষ পাঁচটি লিগের একটিতেও খেলছেন না (হেনরিক লারসন, ২০০০–০১ স্কটীয় প্রিমিয়ার লীগ এবং মারিও জার্দেল, ১৯৯৮–৯৯ প্রিমেইরা লিগা এবং ২০০১–০২ প্রিমেইরা লিগা).
একাধিক বিজয়ী
লিওনেল মেসিই একমাত্র খেলোয়াড় যিনি বার্সেলোনার হয়ে ছয়বার এই পুরস্কার জিতেছেন । এছাড়াও তিনি ২০১১–১২ সালে ৫০ সহ এক সিজনে গোল করার সর্বকালের রেকর্ডও রাখেন, যা রেকর্ড ১০০ পয়েন্টে জমা হয়েছিল। বায়ার্ন মিউনিখের গের্ড মুলার ছিলেন প্রথম খেলোয়াড় যিনি ১৯৬৯–৭০ এবং ১৯৭১–৭২ সালে দুবার পুরস্কার জিতেছিলেন। মেসিই প্রথম খেলোয়াড় যিনি এই পুরস্কারটি তিনবার জিতেছেন এবং মেসিই আবার প্রথম এবং এখন পর্যন্ত একমাত্র খেলোয়াড় যিনি পাঁচ ও ছয়বার এটি জিতেছেন। শুধুমাত্র মেসি (২০১৬–১৭, ২০১৭–১৮ এবং ২০১৮–১৯) টানা তিন মৌসুমে পুরস্কার জিতেছেন। থিয়েরি অঁরি (২০০৩–০৪ এবং ২০০৪–০৫), মেসি (২০১১–১২ এবং ২০১২–১৩; ২০১৬–১৭, ২০১৭–১৮ এবং ২০১৮–১৯), ক্রিস্তিয়ানো রোনালদো (২০১৩–১৪ এবং ২০১৪–১৫), রবের্ত লেভানদোভস্কি(২০২০–২১ এবং ২০২১–২২) এবং অ্যালি ম্যাককোইস্ট (১৯৯১–৯২ এবং ১৯৯২–৯৩) পরপর সিজনে পুরস্কার জিতেছে। দিয়েগো ফরলান (ভিয়ারিয়াল এবং আতলেতিকো মাদ্রিদ), লুইস সুয়ারেস (লিভারপুল এবং বার্সেলোনা), মারিও জার্দেল (পোর্তু এবং স্পোর্টিং সিপি) এবং রোনালদো (ম্যানচেস্টার ইউনাইটেড এবং রিয়াল মাদ্রিদ) একমাত্র খেলোয়াড় যারা একাধিক ক্লাবের সাথে এই পুরস্কার জিতেছেন। রোনালদো এবং সুয়ারেসই একমাত্র খেলোয়াড় যারা দুটি ভিন্ন লিগে পুরস্কার জিতেছেন, প্রত্যেকেই প্রিমিয়ার লিগ এবং লা লিগা উভয় খেলার সময় পুরস্কার জিতেছেন।
জিম্বাবুয়ীয় একদিনের আন্তর্জাতিক ক্রিকেটারদের তালিকা
অত্র নিবন্ধটি জিম্বাবুয়ের একদিনের আন্তর্জাতিক ক্রিকেটারদের তালিকা সম্পর্কীয়। একদিনের আন্তর্জাতিক (ওডিআই) দু’টি জাতীয় দলের প্রতিনিধিত্বকারী মধ্যকার আন্তর্জাতিক ক্রিকেট খেলা। এ দু’টি দল আন্তর্জাতিক ক্রিকেট কাউন্সিল (আইসিসি) কর্তৃক ওডিআই স্বীকৃতিপ্রাপ্তসহ মর্যাদাপ্রাপ্ত। ওডিআই টেস্ট ক্রিকেট থেকে ভিন্ন আঙ্গিকের। এতে প্রতি দলের ওভার সংখ্যা নির্দিষ্ট করা থাকে। এছাড়াও এতে প্রত্যেক দল মাত্র একটি ইনিংসে অংশগ্রহণ করে।
খেলোয়াড়
তালিকায় প্রত্যেক খেলোয়াড়ের প্রথম ওডিআই ক্যাপ প্রাপ্তি অনুযায়ী সাজানো হয়েছে। একই খেলায় একাধিক খেলোয়াড়ের প্রথম ওডিআই ক্যাপ প্রাপ্তিতে খেলোয়াড়দের পারিবারিক নামের বর্ণানুক্রম অনুযায়ী সাজানো হয়েছে।
পরিসংখ্যানটি ৩০ মার্চ, ২০১৯ তারিখ অনুযায়ী সঠিক:
পাদটীকা
<references group=জ />
ক্যাটরিনা সিজেক
ডান|থাম্ব|220x220পিক্সেল| সিজেক এবং প্রযোজক গেরি ফ্লাহাইভ তাদের পিবডি পুরস্কারের সাথে। ক্যাটেরিনা সিজেক একজন কানাডিয়ান ডকুমেন্টারি ডিরেক্টর এবং ডিজিটাল ডকুমেন্টারি তৈরির পথিকৃৎ। তিনি এমআইটি ওপেন ডকুমেন্টারি ল্যাব (ম্যাসাচুসেটস ইনস্টিটিউট অফ টেকনোলজি) এর কো-ক্রিয়েশন স্টুডিওর শৈল্পিক পরিচালক, সহ-প্রতিষ্ঠাতা এবং নির্বাহী প্রযোজক।
বহুতলবিশিষ্ট ভবন
২০০৮ থেকে ২০১৫ পর্যন্ত সিজেক বহুতলবাসীদের জীবন  সম্পর্কিত সিরিজ, ন্যাশনাল ফিল্ম বোর্ড অফ কানাডা'স হাইরাইজ পরিচালনা করেছেন। ২০১০ সালের বিশ্বের প্রথম ৩৬০ ডিগ্রি  ওয়েব ডকুমেন্টারি আউট মাই উইন্ডো পরিচালনা করেছেন। ডিজিটাল গল্প বলার জন্য উদ্বোধনী আইডিএফএ ডকল্যাব পুরস্কার বিজয়ী। আন্তর্জাতিক ডকুমেন্টারি ফিল্ম ফেস্টিভ্যাল আমস্টারডাম এবং সেরা ডিজিটাল প্রোগ্রামের জন্য একটি আন্তর্জাতিক ডিজিটাল এমি : নন-ফিকশন,  এবং ২০১১ সালের ওয়েবডক ওয়ান মিলিয়নথ টাওয়ার, যা ব্যবহারকারীদের 3D ভার্চুয়াল স্পেসে একটি হাইরাইজ কমপ্লেক্স অন্বেষণ করতে দেয়, যেমন টরন্টোর বাসিন্দারা তাদের প্রতিবেশীদের কল্পনা করেন।
হাইরাইজের সংক্ষিপ্ত ইতিহাস হল একটি ইন্টারেক্টিভ ডকুমেন্টারি যা "উল্লম্ব জীবনযাপনের ২,৫00 বছরের বৈশ্বিক ইতিহাস এবং ক্রমবর্ধমান শহুরে বিশ্বে সামাজিক সমতার সমস্যাগুলি অন্বেষণ করে।" প্রকল্পের কেন্দ্রবিন্দু হল সিজেকের চারটি শর্ট ফিল্ম — কাদা, কংক্রিট এবং গ্লাস — দ্য নিউ ইয়র্ক টাইমস- এর ভিজ্যুয়াল আর্কাইভ থেকে তোলা ছবি সহ, যেগুলি "একটি গল্পের বইয়ের একটি অধ্যায় জাগানোর উদ্দেশ্যে, ছন্দময় বর্ণনা এবং ফটোগ্রাফগুলি নিয়ে আসা হয়েছে৷ জটিল অ্যানিমেশন সহ জীবন।" চতুর্থ শর্ট ফিল্ম, হোম, তৈরি করা হচ্ছে ব্যবহারকারীর জমা দেওয়া ছবি দিয়ে। ইন্টারেক্টিভ সাইটটি চলচ্চিত্রগুলিকে অন্তর্ভুক্ত করবে এবং অতিরিক্ত সংরক্ষণাগার সামগ্রী, পাঠ্য এবং মাইক্রোগেমগুলিও অফার করবে। এটি ফিল্ম সোসাইটি অফ লিংকন সেন্টারের নিউ ইয়র্ক ফিল্ম ফেস্টিভ্যাল কনভারজেন্স প্রোগ্রামের অংশ হিসাবে ৩০ সেপ্টেম্বর, ২০১৩ তারিখে এবং অক্টোবরে NYTimes.com এ অনলাইনে প্রিমিয়ার হয়েছিল। এপ্রিল ২০১৪ সালে, সিজেক হাইরাইজের সংক্ষিপ্ত ইতিহাসের জন্য একটি পিবডি পুরস্কার পান, এরপর ২০১৪ সালের শরত্কালে একটি নিউজ ও ডকুমেন্টারি এমি পুরস্কার পান
তথ্যসূত্র
{{সূত্র তালিকা}]
দৈনিক দুনিয়া
দৈনিক দুনিয়া পাকিস্তানের একটি উর্দু দৈনিক পত্রিকা। এটি লাহোর থেকে জাতীয় যোগাযোগ পরিষেবা কর্তৃক ২০১২ সালের ৩ সেপ্টেম্বর চালু করা হয়েছিল। এটি করাচি, লাহোর, ফয়সালাবাদ, গুজরানওয়ালা, মুলতান, কোয়েটা এবং সারগোদা থেকে একসাথে প্রকাশিত হয়।
এর মালিক মিয়া আমির মাহমুদ, যিনি দুনিয়া নিউজ এবং লাহোর নিউজ এইচডি এরও মালিক।
লক্ষ্মীনারায়ণ নায়ক
লক্ষ্মীনারায়ণ নায়ক (১৯১৮ – ৩০ নভেম্বর ২০১৯) ভারতের মধ্য প্রদেশের একজন রাজনীতিবিদ ছিলেন। তিনি লোকসভা ও মধ্য প্রদেশ বিধানসভার সদস্য ছিলেন।
জীবনী
লক্ষ্মীনারায়ণ নায়ক ১৯১৮ সালে তিমকাগড় জেলাত নিমচাউনিতে জন্মগ্রহণ করেন। তিনি একজন স্বাধীনতা সংগ্রামী ছিলেন। স্বাধীনতা সংগ্রামের সময়ের তাকে কয়েকবার গ্রেফতার হতে হয়েছিল।
১৯৫৭ সালে লক্ষ্মীনারায়ণ নায়ক নিওয়ারি বিধানসভা কেন্দ্র থেকে প্রজা সোশালিস্ট পার্টির প্রার্থী হিসেবে মধ্য প্রদেশ বিধানসভার সদস্য হিসেবে নির্বাচিত হন। ১৯৭২ সালে তিনি সংযুক্ত সোশালিস্ট পার্টির প্রার্থী হিসেবে পুনরায় নিওয়ারি বিধানসভা কেন্দ্রের বিধায়ক হিসেবে নির্বাচিত হন। ১৯৭৭ সালে তিনি খাজুরাহো লোকসভা কেন্দ্র থেকে লোকসভা সাংসদ হিসেবে নির্বাচিত হন।
লক্ষ্মীনারায়ণ নায়ক ২০১৯ সালের ৩০ নভেম্বর ১০১ বছর বয়সে প্রয়াত হন।
মধুপুর ইউনিয়ন
মধুপুর ইউনিয়ন নামে বাংলাদেশে মোট ৩টি ইউনিয়ন রয়েছে। যথা:
কনর ম্যাকগ্রেগর
কনর এনথনি ম্যাকগ্রেগর (Conchúr Antóin Mac Gréagóir); (জন্ম ১৪ জুলাই, ১৯৮৮) হলেন একজন আইরিশ পেশাদার মিশ্র মার্শাল আর্টিস্ট এবং বক্সার। তিনি হলেন একজন প্রাক্তন আলটিমেট ফাইটিং চ্যাম্পিঅনশীপ (ইউএফসি) ফিদারওয়েট এবং লাইটওয়েট চ্যাম্পিঅন। ১১ মে, ২০২০ পর্যন্ত তিনি #৯ নম্বরে আছেন ইউএফসি মেন'স পাউন্ড-ফর-পাউন্ড র্যাঙ্কিংস-এ, #৪ অবস্থানে ইউএফসি লাইটওয়েট র্যাঙ্কিংস-এ এবং #১৪ অবস্থানে ইউএফসি ওয়েল্টারওয়েট র্যাঙ্কিংস-এ।
ম্যাকগ্রেগর হলেন একজন প্রাক্তন কেইজ ওয়ারিওর্স ফিদারওয়েট এবং লাইটওয়েট চ্যাম্পিঅন। ২০১৫ সালে, ইউএফসি ১৯৪-এ, তিনি হোস্ আলদো-কে ইউএফসি ফিদারওয়েট চ্যাম্পিঅনশীপে প্রথম রাউন্ডে নকআউট করেছিলেন ১৩ সেকেন্ডে, যা হলো সবচেয়ে কম সময়ে কারো কোনো ইউএফসি টাইটেল জিতে নেওয়ার ইতিহাস। এডি আলভারেজ-কে লাইটওয়েট চ্যাম্পিঅনশীপে ইউএফসি ২০৫-এ হারিয়ে দেওয়ার পর, ম্যাকগ্রেগর হয়েছিলেন প্রথম কেউ যে কিনা ইউএফসির ইতিহাসে দুই আলাদা ক্যাটাগরিতেই চ্যাম্পিঅন হয়েছেন।
মানস নদী, আসাম
মানস নদী (উচ্চারণ: ˈmʌnəs; ভুটানে দ্রাংমে ছু; চীনে নিয়ামজাং ) হিমালয়ের পাদদেশে, দক্ষিণ ভুটান এবং ভারতের মধ্যে একটি সীমানাসূচক নদী।
নদীর উপত্যকায় দুটি বড় সংরক্ষিত অরণ্য রয়েছে, একটি হল ভুটানের রয়েল মানস ন্যাশনাল পার্ক (, ১৯৬৬ সালে প্রতিষ্ঠিত) এবং অপরটি এর সংলগ্ন মানস বন্যজীবন অভয়ারণ্য ( ১৯৫৫ সালে, এবং এরপর ১৯৮৫ সালের ডিসেম্বরে এটি গিয়ে দাঁড়ায় ), ব্যাঘ্র প্রকল্প সংরক্ষিত অঞ্চল, হস্তী সংরক্ষিত অঞ্চল এবং একটি জীবমণ্ডল সংরক্ষিত অঞ্চল অন্তর্ভুক্ত করে। এটি ১৯৮৫ সালের ডিসেম্বরে ইউনেস্কো থেকে বিশ্ব ঐতিহ্যবাহী স্থান ঘোষিত হয়েছিল।
ভূগোল
পূর্ব ভুটান এবং উত্তর-পূর্ব ভারতের অঞ্চল জুড়ে মানস নদীর অববাহিকা। এর তিনটি প্রধান শাখা রয়েছে: দ্রাংমে ছু, মাংদে ছু এবং বুমথাং ছু যা পূর্ব ভুটানের বেশিরভাগ অংশ জুড়ে অববাহিকা তৈরি করেছে, টোঙ্গসা এবং বুমথাং উপত্যকাও এর অববাহিকার মধ্যে পড়ে। ভুটানের অববাহিকা অঞ্চলটি ১৮,৩০০ কিলোমিটার২ এবং এর ভৌগোলিক স্থানাঙ্ক ।  অরুণাচল প্রদেশের উত্তর-পশ্চিম কোণে বমলা পাসে ভারতে প্রবেশের আগে নদীর ধারার এক অংশ দক্ষিণ তিব্বতে ঢুকেছে। নদীটি ভুটানে নিম্ন হিমালয় পর্বতশ্রেণীর দুটি ভি-আকৃতির গিরিসঙ্কটের মধ্য দিয়ে দক্ষিণ-পশ্চিম দিকে প্রবাহিত হয়ে আসামের মধ্য দিয়ে ভারতে প্রবেশ করেছে। পর্বতের পাদদেশ থেকে উপত্যকা শুরু হয়েছে। উপরের অংশটি তুষারে ঢাকা, মাঝের এবং নিচের অংশটি ঘন বনভূমিযুক্ত।
পুরো ভুটানের নদী ব্যবস্থার দৈর্ঘ্য, নদীর মূল শাখাটি হল মানস বা গঙ্গরি নদী, এর উদ্ভব ভারতের অরুণাচল প্রদেশের পশ্চিম কামেং জেলা থেকে এবং দক্ষিণ পশ্চিম দিকে প্রবাহিত হওয়ার পরে এটি তাশিগংয়ের কাছে ভুটানে প্রবেশ করে। তাশিগংয়ে, এটি কুলং চু এর সাথে মিলিত হয়েছে। কুলং চু ভুটানের উত্তর হিমালয়ের বরফের মধ্যে জন্মেছে। তাশিগংয়ে নদীর প্রস্থ প্রায় এবং নদী তলের উচ্চতা । কুলং চু নদীটি দুটি নদী নিয়ে গঠিত। একটি হল টোংসা (মাংদে) চু, যেটি  কুলা কাংরি শিখরের কাছে উত্তর ভুটানে জন্মেছে, যেখানে উচ্চতা  এবং দ্বিতীয়টি বুমথাং নদী, মুরচাংফাই চু নামেও ডাকা হয়, এই দুটির মিলিত ধারা মানস নদীতে পড়েছে।
চিত্রা শালিক
thumb| Sturnus vulgaris
চিত্রা শালিক বা পাতি কাঠশালিক (বৈজ্ঞানিক নাম: Sturnus vulgaris, Common Starling) স্টারনিডি পরিবারভূক্ত মাঝারি আকৃতির গায়ক পাখি। ২০ সেন্টিমিটার লম্বাটে এ পাখির গায়ে ছিটছিটে কালচে পালক রয়েছে। বছরের কোন কোন সময়ে এটি খানিকটা সাদা রঙের হয়। এদের পা গোলাপী বর্ণের এবং শীতকালে এদের চঞ্চু কাল ও গ্রীষ্মকালে হলদে বর্ণের হয়ে থাকে। পূর্ণবয়স্ক পাখির তুলনায় ছোট্ট শাবকের পালক কিছুটা বাদামী বর্ণের। গায়ক পাখি হিসেবে বিশ্বব্যাপী এর যথেষ্ট পরিচিতি রয়েছে। দলবদ্ধভাবে থাকতে এরা পছন্দ করে।
বিভিন্ন ধরনের স্তন্যপায়ী প্রাণী, শিকারী পাখির কবলে পড়ে ধীরে ধীরে এদের আবাসস্থলগুলো সঙ্কুচিত হয়ে আসছে। উত্তর ও পশ্চিম ইউরোপে সাম্প্রতিক বছরগুলোয় তৃণভূমির স্বল্পতাজনিত কারণে ধীরে ধীরে এ পাখির সংখ্যা কমছে। তা স্বত্ত্বেও ব্যাপক সংখ্যায় চিত্রা শালিকের দেখা যাবার প্রেক্ষিতে আই.ইউ.সি.এন এ প্রজাতিকে ন্যূনতম বিপদগ্রস্ত হিসেবে উল্লেখ করেছে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনানুসারে রক্ষিত বন্যপ্রাণীর তালিকায় তফসিল-১ অনুযায়ী এ প্রজাতি সংরক্ষিত।
বিবরণ
চিত্রা শালিকের প্রায় এক ডজন উপপ্রজাতি রয়েছে। ইউরোপ ও পশ্চিম এশিয়ার দেশগুলোয় এ পাখির প্রধান বিচরণক্ষেত্র। এছাড়াও অস্ট্রেলিয়া, নিউজিল্যান্ড, উত্তর আমেরিকা, দক্ষিণ আফ্রিকাসহ বিভিন্ন দেশে এ পাখির দেখা মেলে। দক্ষিণ ও পশ্চিম ইউরোপ এবং দক্ষিণ-পশ্চিম এশিয়ার দেশগুলোয় এ পাখির প্রাচীন উৎপত্তি স্থলরূপে বিবেচিত। পরিযায়ী পাখি হিসেবে চিত্রা শালিক শীত মৌসুমে দক্ষিণ এশিয়ার দেশগুলোতে এসে থাকে। সাদাসিধে বাসা বাধে।
প্রজনন
ইউরোপ ও মধ্যপ্রাচ্যে চিত্রা শালিক সচরাচর প্রতিবৎসর মে-জুন মাসে এক থেকে দুইবার ডিম প্রসব করে। ঘরের চালের ফাঁক, সিলিং, কাঠঠোকরার কোটরে অগোছালোভাবে পাতা, খড়, শুকনো ঘাস দিয়ে বাসা তৈরি করে। প্রজনন মৌসুমে এরা বদরাগী হয়ে যেতে পারে। চার থেকে পাঁচটি নীলচে রঙের ডিম পাড়ে। প্রায় দুই সপ্তাহ ডিমে তা দেয়। বাচ্চাগুলো পরবর্তীতে আরো তিন সপ্তাহ বাসায় অবস্থান করে।
খাদ্যাভ্যাস
মূলতঃ চিত্রা শালিক পোকামাকড় খেতেই বেশি অভ্যস্ত। উল্লেখযোগ্য হারে মাকড়শা, মথ, ঘাসফড়িং, মৌমাছি, পিঁপড়া ইত্যাদি কীট-পতঙ্গ ভক্ষণে অভ্যস্ত হওয়ায় কৃষকের উপকার করে থাকে। এছাড়াও অনেকসময় কেঁচো, শামুকসহ ব্যাঙ, টিকটিকিজাতীয় ছোট্ট আকৃতির মেরুদণ্ডী প্রাণীও শিকার করে জীবনধারন করে। সর্বভূক প্রাণী হিসেবে ফলমূল, অঙ্কুরিত বীজ, নোংরা-আবর্জনা থেকেও এরা খাদ্য সংগ্রহ করে।  আঙ্গুর, চেরিজাতীয় ফলও সুযোগ পেলে গিলে ফেলে। রোপিত বীজ ভক্ষন করায় অনেক সময় এরা কৃষকের ক্ষতির কারণ হয়ে দাঁড়ায়। অতিমাত্রায় কিচির-মিচির করায় পরিবেশে শব্দদূষণের পরিবেশ সৃষ্টি করে। পশ্চিম অস্ট্রেলিয়ায় সীমিত আকারে এদের নিয়ন্ত্রণ করা গেছে।
ভারতে এলজিবিটির ইতিহাস
ভারতে সমকামিতার একটি বড়ো ইতিহাস রয়েছে; ভারত ঐতিহাসিকভাবেই সমকামিতার জন্য প্রসিদ্ধ। ভারতের বিভিন্ন জায়গায় প্রাপ্ত মূর্তি (প্রাচীন) সমকামিতার প্রতীক।
প্রাচীন ভারত
বাৎস্যায়নের কামসূত্রতে সমকামিতার উল্লেখ পাওয়া যায় যদিও বইটা যখন লেখা হয় তখন সমকামিতা ভারতীয় সমাজে বৈধ না হলেও সমকামিতার চর্চা যে গোপনে গোপনে চলতো তার প্রমাণ (চিত্রকলা) পাওয়া যায়। হিন্দু ধর্মে সমকামিতা সরাসরি নিষেধও না আবার বৈধও না; প্রাচীন হিন্দু সমাজে নারীদের এবং পুরুষদের উভয় লিঙ্গের মধ্যেই সমকামিতার প্রচলন ছিলো তবে গোপনে গোপনে। হিন্দু ধর্মের আইন অনুযায়ী সমকামী নারী এবং পুরুষদের মাথা ন্যাড়া করে উলঙ্গ করে গাধার পিঠে চড়িয়ে দেওয়ার রীতি ছিলো, এবং জাতিচ্যুত করার মতো ঘটনাও ঘটতো।
ভারতে মুসলিম শাসন
ভারতে মোঘল সাম্রাজ্যের শাসনের সূত্রপাতের পর থেকে ভারতে ব্যক্তি-স্বাধীনতা বৃদ্ধি পেতে থাকে আর তখন নারী-নারী সহবাস বৈধ করে দেওয়া হয়; নারী সমকামীদের যৌন চর্চার বহু চিত্রও অঙ্কিত হতো মোঘল আমলে। যদিও পুরুষে পুরুষে যৌনাচারণ নিষিদ্ধ ছিলো।
আধুনিক ভারত
ভারত ১৯৪৭ সালে ব্রিটিশদের কাছ থেকে স্বাধীনতা লাভ করে এবং ২০০৯ সালে পর্যন্ত ভারতে সমকামিতা সম্পর্কিত আইন ব্রিটিশদেরটাই ছিলো যদিও ঐ আইনের প্রয়োগ ভারতে কখনো কড়াকড়ি ভাবে করতে দেখা যায়নি।
১৯৯৬ সালে 'ফায়ার' নামের একটি নারী-সমকামিতা কাহিনীবিশিষ্ট চলচ্চিত্রের জন্য ভারতের কট্টর ডানপন্থী হিন্দুত্ববাদী সংগঠন শিবসেনা সহিংস আন্দোলন করেছিলো।
২০০৯ সালে সমকামিতা বৈধ করে দেয় ভারত সরকার। তবে ভালো করে বৈধ হয় ২০১৮ সালে।
বীজাপুর জেলা
বীজাপুর জেলা, পূর্বে বীরজাপুর নামে পরিচিত, মধ্য ভারতের ছত্তিসগড় রাজ্যের একটি প্রশাসনিক জেলা। এটি ১১ ই মে, ২০০৭ সালে নির্মিত দুটি নতুন জেলার মধ্যে একটি। ২০১১ সালের জনগণনা অনুসারে, এটি নারায়ণপুরের পরে ছত্তিশগড়ের দ্বিতীয় সর্বনিম্ন জনবহুল জেলা ( ১৮ টির মধ্যে)। ২০১১ সালের জনগণনা অনুসারে এটি ভারতের দ্বিতীয় স্বল্পতম সাক্ষরতার জেলা, যার সাক্ষরতার হার মাত্র ৪১.৫৮%।
বীজাপুর জেলার বর্তমান জেলাশাসক হলেন শ্রী রিতেশ অগ্রওয়াল (আইএএস)।
ইতিহাস
বীজাপুর জেলাটি আগে দান্তেওয়াড়া জেলার অন্তর্ভুক্ত ছিল । এটি বর্তমানে নকশাল ক্রিয়াকলাপের রেড করিডোরের একটি অংশ।
ভূগোল
বীজাপুর জেলাটি ছত্তিশগড়ের দক্ষিণ-পশ্চিম অংশ দখল করে অবস্থিত। জেলার উত্তরে নারায়ণপুর জেলা এবং পূর্বে দান্তেওয়াড়া জেলা, দক্ষিণ-পশ্চিমে তেলেঙ্গানা রাজ্যে, পশ্চিমে মহারাষ্ট্র রাজ্য অবস্থিত। ছত্তিশগড়ের সর্বোচ্চ জলপ্রপাত নাম্বি জলধারা প্রায় ৫৪০ ফুট, বিজাপুর থেকে ৬৪ কিলোমিটার দূরে উসুরের নিকটে অবস্থিত।
জেলার অন্যতম গুরুত্বপূর্ণ ভৌগোলিক বৈশিষ্ট্য ইন্দ্রাবতী নদী জেলার দক্ষিণ অংশে প্রবাহিত। সবচেয়ে উঁচু পাহাড়টি হল বায়লাডিলা বা "বুলকের হাম্প"। এটি ইন্দ্রাবতী নদীর দক্ষিণে অবস্থিত এবং উত্তর-দক্ষিণের দিকে ঝুঁকছে।
এই জেলার ক্ষেত্রফল প্রায় ৬৫৫৫ বর্গকিমি। বিজাপুর শুর জেলার প্রশাসনিক সদর দফতর। জেলাতে মোট ৬৭৫টি গ্রাম রয়েছে।
রেট্টাই ভাল কুরুভি
রেট্টাই ভাল কুরুভি (ரெட்டை வால் குருவி, দুইলেজওয়ালা চড়ুই) হচ্ছে ১৯৮৭ সালে মুক্তিপ্রাপ্ত একটি তামিল চলচ্চিত্র। বলু মহেন্দ্র পরিচালিত এই চলচ্চিত্রটিতে মোহন, রাধিকা এবং অর্চনা মুখ্য ভূমিকায় ছিলেন। চলচ্চিত্রটির কাহিনী মূলত ১৯৮৪ সালের মার্কিন চলচ্চিত্র মিকি এ্যান্ড মড এর অনুকরণ। ইলাইয়ারাজা চলচ্চিত্রটির সঙ্গীত পরিচালক ছিলেন এবং কিছুক্ষণের জন্য চলচ্চিত্রটিতে অভিনয়ও করেছিলেন।
কাহিনী
গোপী নামক এক ব্যক্তি বিবাহিত এবং তিনি একটি সরকারী টেলিভিশনে চাকরি করেন। তার স্ত্রী তুলসীও একজন কর্মজীবী নারী। গোপী রাধা নামের এক নারীর সঙ্গে পরিচিত হন; বন্ধুত্ব হওয়ার পর তার সঙ্গে তিনি যৌনমিলনও করেন। রাধা গর্ভবতী হয়ে যাবার পর গোপী তাকে বিয়ে করেন এবং ইতোমধ্যে তুলসীও গোপীর বাচ্চা পেটে ধারণ করেন, গোপী তার স্ত্রী তুলসীর কাছে রাধার কথা গোপন করেন এবং রাধার কাছে তুলসীর কথা গোপন করেন কিন্তু সিনেমার শেষে ধরা খেয়ে যান।
হিন্দোল রাজ্য
হিন্দোল রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ পূর্বতন এই দেশীয় রাজ্যটি বর্তমানে ঢেঙ্কানাল জেলার অন্তর্গত। রাজ্যটির রাজধানী ছিল বর্তমান ওড়িশা রাজ্যের হিন্দোল শহরে। ১৯৪৭ খ্রিস্টাব্দ পর্যন্ত এটি ব্রিটিশ ভারতের অংশ না হলেও ব্রিটিশ শাসিত পূর্বাঞ্চলীয় রাজ্য এজেন্সির অন্তর্গত উড়িষ্যার রাজ্য এজেন্সির একটি দেশীয় রাজ্য ছিল।
ইতিহাস
হিন্দোল রাজ্যের ইতিহাস খুঁজে পাওয়া যায় ৮০০ খ্রিস্টাব্দে প্রতিষ্ঠিত দুদুরকোট অঞ্চল থেকে। ১৫৫৪ খ্রিস্টাব্দে গঞ্জামের খিমেড়ি রাজাবংশের লক্ষ্মণ মহরট্ট এবং ভরত মহরট্ট নামে দুই ভাই সাম্রাজ্য মাদ্রাজ প্রেসিডেন্সি অবধি বিস্তার করতে সক্ষম হয়েছিলেন৷ ১৮০৩ খ্রিস্টাব্দের সেপ্টেম্বর-অক্টোবর মাসে ব্রিটিশ ইস্ট ইন্ডিয়া কোম্পানি ওড়িশা দখল করলে তারা হিন্দোলসহ বিভিন্ন দেশীয় রাজ্যের সাথে সন্ধি করেন৷
১৯৪৭ খ্রিস্টাব্দে ভারতের স্বাধীনতা লাভের পর ১৯৪৮ খ্রিস্টাব্দের পহেলা জানুয়ারি তারিখে হিন্দোল রাজ্য ভারতীয় অধিরাজ্যে যোগদান করে। এরপর ১৯৪৮ খ্রিস্টাব্দে ঢেঙ্কানাল, তালচের, আটমল্লিক, পাললহড়া রাজ্যগুলির ভারতের যোগদান করলে হিন্দোল সহ ওই রাজ্যগুলিকে একত্রিত করে ওড়িশা প্রদেশের ঢেঙ্কানাল জেলা গঠন করা হয়।
শাসকবর্গ
হিন্দোল রাজ্যের শাসকরা ছিলেন মূলত রাজপুত বংশজ, তাদের পারিবারিক উপাধি ছিল রাজা।
কার্লা এভিলার
জীবনী
তিনি বেশকিছু হত্যার হুমকি পেয়েছেন এবং আততায়ীর হত্যাচেষ্টা থেকে বাঁচতে সক্ষম হয়েছেন। ১৯৯২ সালে তার উপর প্রথমবারের মত হত্যার চেষ্টা করা হয়। তিনি তখন কৈশোরে ছিলেন এবং তার দিকে তাক করা .৪৫ বন্দুককে ফেলে দিতে সক্ষম হয়েছিলেন। এল সালভাদোরের এলজিবিটি সোসাইটিকে তিনি ২০১৪ সালে জেনেভায় জাতিসংঘের ইউনিভার্সাল পিরিয়ডিক রিভিউতে প্রতিনিধিত্ব করেন।